
Grozījumi Ministru kabineta 2018. gada 13. novembra noteikumos Nr. 695 "Tiespsihiatriskās ekspertīzes veikšanas kārtība"
Izdoti saskaņā ar Ārstniecības likuma 72. pantu
· Izdarīt Ministru kabineta 2018. gada 13. novembra noteikumos Nr. 695 "Tiespsihiatriskās ekspertīzes veikšanas kārtība" (Latvijas Vēstnesis, 2018, 226. nr.) šādus grozījumus:
· 1. Izteikt 5. punktu šādā redakcijā:
· "5. Stacionāro ekspertīzi veic tiesu ekspertīžu iestādes, psihiatriskās ārstniecības iestādes vai stacionārās ārstniecības iestādes psihiatriskajā nodaļā, ja lietai nozīmīgu jautājumu atrisināšanai nepieciešamie pētījumi ekspertīzē izdarāmi tikai stacionāri. Apcietinātai un ar brīvības atņemšanu notiesātai personai stacionāro ekspertīzi veic ārstniecības iestādē, kurā normatīvajos aktos noteiktajā kārtībā nodrošina apcietināto un ar brīvības atņemšanu notiesāto personu stacionāro veselības aprūpi, apsardzi un pastāvīgu uzraudzību."
· 2. Izteikt 8.2. apakšpunktu šādā redakcijā:
· "8.2. pārējo ekspertīzes objektu piegādi ekspertam vismaz 10 darbdienas pirms paredzamā ekspertējamās personas izpētes uzsākšanas datuma;".
· 3. Izteikt 9. punktu šādā redakcijā:
· "9. Ekspertīzi veic un eksperta atzinumu sagatavo 30 darbdienu laikā pēc šo noteikumu 8. punktā minēto prasību nodrošināšanas."

